ᱡᱟᱯᱟᱜ ᱪᱤᱠᱤ ᱠᱚ

ᱚᱞ ᱪᱤᱠᱤ ᱨᱮᱫᱚ ᱓᱐ ᱜᱚᱴᱟᱝ ᱪᱤᱠᱤ ᱢᱮᱱᱟᱜᱼᱟ ᱟᱨ ᱕ ᱜᱚᱴᱟᱝ ᱡᱟᱯᱟᱜ ᱪᱤᱠᱤ ᱢᱮᱱᱟᱜᱼᱟ ᱾ ᱱᱚᱣᱟ ᱡᱟᱯᱟᱜ ᱪᱤᱠᱤ ᱫᱚ ᱴᱩᱰᱟᱹᱜ ᱪᱤᱠᱤ ᱢᱮᱱᱛᱮ ᱦᱚᱸᱠᱚ ᱢᱮᱛᱟᱜᱼᱟ ᱾ ᱚᱞᱪᱤᱠᱤ ᱨᱮᱭᱟᱜ ᱡᱟᱯᱟᱜ ᱪᱤᱠᱤ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ ᱢᱩ ᱴᱩᱰᱟᱹᱜ (ᱸ), ᱜᱟᱹᱦᱞᱟᱹ ᱴᱩᱰᱟᱹᱜ (ᱹ), ᱨᱮᱞᱟ (ᱻ), ᱯᱷᱟᱨᱠᱟ (-) ᱟᱨ ᱚᱦᱚᱫ (ᱽ) ᱾ 

ᱢᱩ ᱴᱩᱰᱟᱹᱜ
ᱢᱩ ᱴᱩᱰᱟᱹᱜ ᱫᱚ ᱨᱟᱦᱟ ᱟᱲᱟᱝ ᱥᱩᱢᱩᱝ ᱨᱮ ᱵᱮᱵᱷᱟᱨᱚᱜ-ᱟ ᱟᱨ ᱚᱱᱟ ᱨᱮᱭᱟᱜ ᱪᱤᱱᱦᱟᱹ ᱫᱚ ᱦᱩᱭᱩᱜ ᱠᱟᱱᱟ (ᱸ) ᱾

ᱜᱟᱹᱦᱞᱟᱹ ᱴᱩᱰᱟᱹᱜ
ᱜᱟᱹᱦᱞᱟᱹ ᱴᱩᱰᱟᱹᱜ ᱨᱮᱭᱟᱜ ᱪᱤᱱᱦᱟᱹ ᱫᱚ ᱦᱩᱭᱩᱜ ᱠᱟᱱᱟ (ᱹ) ᱾ ᱱᱚᱣᱟ ᱪᱤᱠᱤ ᱫᱚ ᱨᱟᱦᱟ ᱟᱲᱟᱝ ᱥᱩᱢᱩᱝ ᱨᱮ ᱵᱮᱵᱷᱟᱨᱚᱜᱼᱟ ᱾ ᱱᱚᱣᱟ ᱫᱚ ᱨᱟᱦᱟ ᱟᱲᱟᱝ ᱠᱚᱭ ᱜᱟᱹᱦᱞᱟᱹ ᱚᱪᱚᱭᱟ ᱾

ᱨᱮᱞᱟ
ᱨᱮᱞᱟ ᱨᱮᱭᱟᱜ ᱪᱤᱱᱦᱟᱹ ᱫᱚ ᱦᱩᱭᱩᱜ ᱠᱟᱱᱟ (ᱻ) ᱾ ᱱᱚᱣᱟ ᱪᱤᱠᱤ ᱦᱚᱸ ᱨᱟᱦᱟ ᱟᱲᱟᱝ ᱥᱩᱢᱩᱝ ᱨᱮᱜᱮ ᱵᱮᱵᱷᱟᱨᱚᱜᱼᱟ ᱟᱨ ᱟᱲᱟ ᱠᱚᱭ ᱨᱮᱞᱟᱣ ᱚᱪᱚᱭᱟ ᱾

ᱯᱷᱟᱨᱠᱟ
ᱯᱷᱟᱨᱠᱟ ᱨᱮᱭᱟᱜ ᱪᱤᱱᱦᱟᱹ ᱫᱚ ᱦᱩᱭᱩᱜ ᱠᱟᱱᱟ (ᱼ) ᱾ ᱱᱚᱣᱟ ᱪᱤᱠᱤ ᱫᱚ ᱟᱲᱟᱭ ᱯᱷᱟᱨᱟᱠ ᱚᱪᱚᱭᱟ ᱾

ᱚᱦᱚᱫ
ᱢᱩᱬ ᱚᱱᱚᱞ ᱚᱦᱚᱫ ᱾ ᱚᱦᱚᱫ ᱨᱮᱭᱟᱜ ᱪᱤᱱᱦᱟᱹ ᱫᱚ ᱦᱩᱭᱩᱜ ᱠᱟᱱᱟ (ᱽ) ᱱᱚᱣᱟ ᱪᱤᱠᱤ ᱫᱚ ᱛᱟᱹᱯᱩᱜ ᱠᱮᱪᱮᱫ ᱟᱲᱟᱝ ᱥᱩᱢᱩᱝ ᱨᱮ ᱵᱮᱵᱷᱟᱨᱚᱜᱼᱟ ᱾

ᱵᱟᱦᱨᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱚᱞ ᱪᱤᱠᱤ
ᱛᱷᱚᱠ :ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ

ᱛᱷᱚᱠ: ᱥᱟᱱᱛᱟᱲᱤ ᱨᱚᱱᱚᱲ